6.pielikums

Ministru kabineta

2011.gada 30.augusta

noteikumiem Nr.673

**Tipveida licences līguma forma**

 **ģeotelpisko datu kopu izmantošanai pakalpojuma sniedzējam**

|  |
| --- |
| **Licences līgums** |
| (iestādes nosaukums, iestādi pārstāvošās personas amats, vārds, uzvārds, |

(turpmāk – Licenciārs)

|  |  |
| --- | --- |
| pārstāvības tiesību pamatojums) |  |
| un  |  |
|  | (iestādei vai juridiskai personai – nosaukums, pārstāvošās personas vai amatpersonas amats, vārds, uzvārds un pārstāvības tiesību pamatojums; |

(turpmāk – Licenciāts)

|  |  |
| --- | --- |
| fiziskai personai – vārds, uzvārds, personas kods) |  |

(turpmāk abi kopā un katrs atsevišķi – Puses) noslēdz šādu licences līgumu.

Saskaņā ar noslēgto licences līgumu Licenciārs izsniedz un Licenciāts saņem licenci ģeotelpisko datu kopas(-u) izmantošanai atbilstoši licences noteikumiem, kā arī Licenciārs nodrošina Licenciātam piekļuvi ģeotelpisko datu kopai(-ām) atbilstoši licences līguma noteikumiem.

**1. Licences vispārīgie noteikumi**

1.1. Licences izpratnē lietotie termini:

1.1.1. ģeotelpisko datu kopa – šīs licences 3.1.punktā noteiktā ģeotelpiskās informācijas datubāze, kuras turētājs ir Licenciārs;

1.1.2. ģeotelpisko datu kopas apraksts – ģeotelpisko datu kopu tieši raksturojoša informācija, kas ļauj viennozīmīgi identificēt ģeotelpisko datu kopu pēc apjoma, datu formāta un citiem datu kopai nozīmīgiem raksturojošiem rādītājiem, tajā skaitā ģeotelpisko datu kopas pirmpublicējuma gads;

1.1.3. ģeotelpisko datu kopas tehniskā specifikācija – ģeotelpisko datu kopas objektu apzīmējumi, kodi vai klasifikācija un citas ģeotelpisko datu kopā ietvertās informācijas tehniskais apraksts, kas nepieciešams ģeotelpisko datu kopas izmantošanai licencē noteiktajā apjomā;

1.1.4. ģeotelpisko datu kopas pirmpublicējuma gads – ģeotelpisko datu kopas aprakstā Licenciāra norādītais ģeotelpiskās datu kopas un tās jaunāko izmaiņu pirmpublicējuma gads;

1.1.5. pakalpojums – komerciālam vai nekomerciālam mērķim normatīvajos aktos noteikts publiskas personas sniegtais pakalpojums vai privātpersonas sniegtais pakalpojums tās darbības jomā;

1.1.6. trešā persona – jebkura persona, kas nav Licenciārs vai Licenciāts un kurai ar šo licenci nav tieši noteiktas tiesības ģeotelpisko datu kopas izmantošanai.

1.2. Šī vienkāršā licence ir izsniegta, ievērojot Ģeotelpiskās informācijas likuma 25., 26. un 27.pantā noteiktās prasības ģeotelpisko datu kopu piekļuves un izmantošanas kārtībai.

1.3. Licenciāts piekrīt un atzīst par saistošiem visus šīs licences noteikumus. Licence un no tās izrietošās tiesības un pienākumi ir interpretējami saskaņā ar Autortiesību likumu un citiem Latvijas Republikas normatīvajiem aktiem. Strīdi, kas radušies par šīs licences nosacījumiem, ir izskatāmi Latvijas Republikas normatīvajos aktos noteiktajā kārtībā.

1.4. Licenciāram ir autora mantiskās tiesības uz šajā licencē noteikto ģeotelpisko datu kopu(-ām). Licenciāts piekrīt un atzīst Licenciāra izņēmuma tiesības, kas atļauj Licenciāram noteikt piekļuvi šajā licencē noteiktajai ģeotelpisko datu kopai(-ām) un noteikt to izmantošanas tiesību apjomu.

1.5. Licenciātam tiek piešķirta iespēja piekļūt un izmantot šajā vienkāršajā licencē noteikto ģeotelpisko datu kopu(-as) vienlaikus ar Licenciāru vai citām personām, kuras arī saņēmušas vai saņems attiecīgu licenci ģeotelpisko datu kopas(-u) izmantošanai.

1.6. Ja kāds no šīs licencesnoteikumiem ir vai kļūst nepiemērojams konkrētajā situācijā, tas neietekmē licencesspēkā esību kopumā. Spēkā neesošs noteikums interpretējams tā, lai būtu iespējams īstenot sākotnēji paredzēto šīs licencesmērķi.

**2. Licences darbības laiks un teritorija**

2.1 Licence ir spēkā no dienas, kad Licenciāts ar parakstu (vai drošu elektronisko parakstu) uz licences vai licences līguma ir apliecinājis, ka piekrīt licences noteikumiem un samaksājis atbilstoši licences līguma vai Licenciāra nosacījumiem, ja Licenciārs ir noteicis maksu par licenci.

2.2. Licence ir spēkā \_\_\_\_\_\_\_\_\_\_\_\_\_\_\_ gadus vai līdz tās atsaukšanas vai darbības izbeigšanas dienai licencē noteiktajos gadījumos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(licences pagarināšanas tiesības)

2.3. Ar šo licenci piešķirtās tiesības šajā licencē norādīto ģeotelpisko datu kopu(-as) izmantošanai ir spēkā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (licences darbības teritorija)

**3. Ģeotelpisko datu kopa un ģeotelpisko datu kopas izmantošanas mērķis**

3.1. Licenciārs atļauj Licenciātam piekļūt un izmantot šādu ģeotelpisko datu kopu:

3.1.1. ģeotelpisko datu kopas identifikators un nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(informācija atbilstoši pieprasījumam)

3.1.2. ģeotelpisko datu kopas apraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(informācija atbilstoši pieprasījumam)

3.1.3. ģeotelpisko datu kopas tehniskā specifikācija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(informācija atbilstoši pieprasījumam)

3.2. Licenciāts drīkst izmantot šajā licencē norādīto ģeotelpisko datu kopu(-as) šādam mērķim

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(informācija atbilstoši pieprasījumam)

**4. Ģeotelpisko datu kopas izmantošanas tiesības**

4.1. Licenciāts drīkst izmantot šajā licencē norādīto ģeotelpisko datu kopu(-as) tikai šajā licencē norādītajam mērķim, šajā licencē norādītajā formā un veidā, lai iegūtu, sagatavotu vai apstrādātu ģeotelpisko informāciju savām vajadzībām, un drīkst iekļaut to Licenciāta sniegtajos pakalpojumos bez tiesībām nodot ģeotelpisko datu kopu izmantošanai trešajai personai. Ar izmantošanu savām vajadzībām saprot publiskas personas iekšējo darba procesu nodrošināšanu normatīvajos aktos noteikto funkciju un uzdevumu izpildei, juridiskas personas iekšējo darba procesu nodrošināšanu tās uzdevumu izpildei, kā arī fiziskas personas darbības privātām vajadzībām.

4.2. Licencē noteiktajam ģeotelpisko datu kopas izmantošanas mērķim Licenciātam tiek atļautas šādas darbības ar Licenciāra ģeotelpisko datu
kopu(-ām):

4.2.1. apskatīt kā karti elektroniskās ierīces displejā vai analogā formā (drukāt uz papīra, plēves, plastikāta u.c. materiāliem) [*View/Display/Print*];

4.2.2. izveidot vienu ģeotelpisko datu kopas kopiju datu rezerves kopēšanas vajadzībām [*Copy*];

4.2.3. iegūt daļu no ģeotelpisko datu kopas un izmantot to kā atsevišķu ģeotelpisko informāciju [*Extract*];

4.2.4. transformēt koordinātu sistēmu visai ģeotelpisko datu kopai [*Spatial Transformation*];

4.2.5. precizēt atsevišķu ģeotelpisko datu kopas objektu atrašanās vietas no citiem informācijas avotiem saņemtas ģeotelpiskās informācijas izmantošanai [*Spatial Fit/Adjust*];

4.2.6. mainīt ģeotelpisko datu kopas datu formātu [*Encode*];

4.2.7. apvienot vai citādi kombinēt ģeotelpisko datu kopu ar citu Licenciātam pieejamo informāciju [*Combine/Add*];

4.2.8. izmantojot šīs licences 4.2.3., 4.2.4., 4.2.5., 4.2.6. un 4.2.7.apakš­punktā minētās darbības, atvasināt no ģeotelpisko datu kopas jaunu ģeotelpisko informāciju vai citus jaunus produktus vai salikumus elektroniskā vai analogā formā, kur var identificēt pilnu vai daļēju ģeotelpisko datu kopu [*Derive*].

4.3. Licenciātam ir tiesības šajā licencē norādītajam izmantošanas mērķim publiskot, publicēt vai citādi izplatīt no Licenciāra ģeotelpisko datu kopas atvasinātu ģeotelpisko informāciju vai citus no Licenciāra ģeotelpisko datu kopas atvasinātos produktus vai salikumus, ko Licenciāts šajā licencē atļautajā apjomā ieguvis, sagatavojis vai apstrādājis, izmantojot Licenciāra ģeotelpisko datu kopu(-as), tikai tādā veidā, kas neļauj lejupielādēt vai citādi piekļūt un izmantot sākotnējo ģeotelpisko datu kopu vai tās daļu neatkarīgi no datu formāta un veida. Ja ģeotelpiskā informācija tiek publiskota, publicēta vai citādi izplatīta, Licenciātam jānodrošina Licenciāra autortiesību zīmes atveidošana, ievērojot šīs licences 5.punktā minētās prasības.

4.4. Ar šo licenci netiek nodotas tiesības publiskot, publicēt vai citādi izplatīt (tajā skaitā nodot trešajām personām) Licenciāra ģeotelpisko datu kopu vai tās daļu elektroniskā vai analogā formā, izņemot tiesības komerciāliem vai nekomerciāliem mērķiem publiskot, publicēt vai citādi izplatīt no Licenciāra ģeotelpisko datu kopas atvasināto ģeotelpisko informāciju vai citus produktus vai salikumus šīs licences 4.3.punktā noteiktajā veidā un šajā licencē atļautajā apjomā.

4.5. Licenciātam jānodrošina Licenciāra autortiesību zīmes atveidošana, ievērojot šīs licences 5.punktā minētās prasības.

4.6. Licenciātam ir pienākums pēc Licenciāra pieprasījuma ne vēlāk kā 7 (septiņu) kalendāra dienu laikā sniegt informāciju par ģeotelpiskās datu kopas(-u) izmantošanu, lai Licenciārs varētu pārliecināties par izmantošanas atbilstību šīs licences noteikumiem.

4.7. Trešās personas pieprasījumus par piekļuvi Licenciāra ģeotelpisko datu kopai(-ām) un to izmantošanu Licenciātam nekavējoties jāpārsūta pēc piekritības Licenciāram.

4.8. Licenciātam ir pienākums pēc pieprasījuma iesniegt Licenciāram bez maksas Licenciāta no ģeotelpisko datu kopas izgatavoto atvasināto ģeotelpiskās informācijas produktu, salikumu, pakalpojumu vai reklāmas produktu kopijas vai uz ierobežotu laiku nodrošināt tiem piekļuvi tiešsaistes pārlūka režīmā. Licenciāram no ģeotelpisko datu kopas izgatavoto atvasināto ģeotelpiskās informācijas produktu, salikumu, pakalpojumu vai reklāmas produktu kopijas vai piekļuvi tiešsaistes pārlūka režīmā ir tiesības izmantot tikai ģeotelpisko datu kopas izmantošanas kontrolei.

**5. Autortiesību zīmes attēlošana**

5.1. Licenciāts, šīs licences noteikumos noteiktajā veidā publiskojot, publicējot vai citādi izplatot ģeotelpisko datu kopu un no ģeotelpisko datu kopas atvasinātu ģeotelpisko informāciju vai citus no ģeotelpisko datu kopas atvasinātos produktus vai salikumus, redzamā vietā, lasāmā formā, latviešu valodā attēlo atsauci uz Licenciāra autortiesībām un Licenciāta vai cita ģeotelpiskās informācijas vai citu no ģeotelpisko datu kopas atvasināto produktu vai salikumu autoru autortiesībām, norādot atbilstošu informāciju:

5.1.1. atsauci uz Licenciāra autortiesībām attēlo, norādot atbilstošu informāciju šādā formā:

<*ģeotelpisko datu kopas nosaukums*> (Autors: © <*Licenciārs*>, <*pirmpublicējuma gads*>);

5.1.2. atsauci uz Licenciāta vai cita ģeotelpiskās informācijas vai citu no ģeotelpisko datu kopas atvasināto produktu vai salikumu autoru autortiesībām attēlo, norādot atbilstošu informāciju šādā formā:

Datu sagatavošanā izmantots <*ģeotelpisko datu kopas nosaukums*>
(Autors: © <*Licenciārs*>, <*pirmpublicējuma gads*>).

5.2. Ja Licenciāts šīs licences 5.1.punktā noteikto informāciju publisko elektroniski statiskā (nemainīgā) veidā vai analogā formā izdrukas veidā, šīs licences 5.1.punktā norādīto autortiesību atsauci attēlo tieši publiskotajā informācijā.

5.3. Ja Licenciāts šīs licences 5.1.punktā noteiktās informācijas elektroniskai publiskošanai izmanto elektronisko datu pārraidi vai citas informācijas tehnoloģijas, kas ļauj informācijas saturu elektroniski publiskot dinamiskā (izmaināmā) veidā, šīs licences 5.1.punktā norādīto autortiesību atsauci uz datu avotu atļauts attēlot ar atsevišķu paziņojumu, ko attēlo interaktīvā režīmā, izmantojot īpašu informācijas sistēmas saskarnes grafisku elementu. Šajā gadījumā redzamā vietā attēlo nepārprotamu informācijas sistēmas saskarnes grafisko elementu un publiskotajā informācijā iekļauj šādu paziņojumu:

"Datus aizsargā autortiesības".

5.4. Licenciāts, šīs licences noteikumos noteiktajā veidā publiskojot, publicējot vai citādi izplatot no ģeotelpisko datu kopas atvasinātu ģeotelpisko informāciju vai citus no ģeotelpisko datu kopas atvasinātos produktus vai salikumus, vienlaikus attēlo arī Licenciāta vai cita ģeotelpiskās informācijas vai citu no ģeotelpisko datu kopas atvasināto produktu vai salikumu autoru autortiesību zīmes tādā formā, lai tās būtu redzamas vienlaikus ar Licenciāra autortiesību zīmi.

**6. Atbildība**

6.1. Licenciārs uzņemas atbildību un, ja nepieciešams, apņemas veikt attiecīgus pasākumus, lai nodrošinātu ģeotelpisko datu kopas(-u) atbilstību šajā licencē norādītajam ģeotelpisko datu kopas nosaukumam, aprakstam un tehniskajai specifikācijai.

6.2. Licenciārs neuzņemas atbildību par ģeotelpisko datu kopas pilnību vai piemērotību konkrētam izmantošanas mērķim, par rezultātiem, kas iegūti, vai lēmumiem, kas pieņemti, izmantojot ģeotelpisko datu kopu. Licenciārs nekādā gadījumā neuzņemas juridisku vai finansiālu atbildību par sekām, kas radušās Licenciātam, ja tas, izmantojot ģeotelpisko datu kopu, ir veicis attiecīgus secinājumus vai darbības, kā arī neuzņemas atbildību par tiešiem, netiešiem vai nejaušiem zaudējumiem, kas saistīti ar šajā licencē noteiktās ģeotelpisko datu kopas izmantošanu vai tās izmantošanas neiespējamību.

6.3. Licenciāts uzņemas atbildību par ģeotelpisko datu kopas izmantošanu atbilstoši šīs licences noteikumiem, Autortiesību likumā un citos Latvijas Republikas normatīvajos aktos noteiktajām prasībām. Jebkura ģeotelpiskās datu kopas izmantošana, kas neatbilst šīs licences noteikumiem, tiek uzskatīta par Licenciāra autortiesību pārkāpumu un Licenciāram ir tiesības piemērot šīs licences 7.punktā, kā arī Latvijas Republikas normatīvajos aktos noteiktās darbības autortiesību aizsardzībai.

**7. Licences darbības izbeigšana**

7.1. Licenciātam ir tiesības izbeigt šīs licences darbību, 30 (trīsdesmit) kalendāra dienas iepriekš rakstveidā par to paziņojot Licenciāram un sniedzot apliecinājumu, ka Licenciāra ģeotelpisko datu kopas turpmāk netiks izmantotas. Licences darbībauzskatāma par izbeigtu tajā dienā, kad Licenciāts saņem rakstisku apstiprinājumu no Licenciāra, bet ne vēlāk kā 7 (septiņu) kalendāra dienu laikā no dienas, kad Licenciāts nosūtījis atbilstošu paziņojumu.

7.2. Ja Licenciārs konstatē, ka Licenciāts pārkāpis šīs licences noteikumus vai normatīvajos aktos noteiktās Licenciāra autortiesības, Licenciārs var iesniegt Licenciātam rakstisku pretenziju ar prasību nekavējoties pārtraukt prettiesiskās un licences noteikumiem neatbilstošās darbības vai arī bez iepriekšēja paziņojuma atsaukt licenci, nosūtot Licenciātam atbilstošu paziņojumu un norādot licences atsaukšanas pamatojumu. Licences darbība ir uzskatāma par izbeigtu tajā dienā, kad Licenciāts saņēmis attiecīgu paziņojumu no Licenciāra, bet ne vēlāk kā 7 (septiņu) kalendāra dienu laikā no dienas, kad Licenciārs nosūtījis atbilstošu paziņojumu.

7.3. Ja licences darbība tiek izbeigta vai licence tiek atsaukta, Licenciātam ir pienākums nekavējoties pārtraukt ģeotelpisko datu kopas(-u) izmantošanu, iznīcināt Licenciātam nodoto ģeotelpisko datu kopu(-as) un visas tās kopijas.

7.4. Ja licences darbība tiek izbeigta vai licence tiek atsaukta, Licenciātam nav tiesību prasīt līdzekļu atmaksu par ģeotelpisko datu kopas izmantošanu, kas samaksāti Licenciāram līdz licences darbības izbeigšanas dienai.

**8. Citi licences noteikumi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Licenciāra papildus iekļautā informācija,piemēram, datu aizsardzības prasības drošības apsvērumu dēļ vai fizisko personu datu aizsardzībai)

**9. Piekļuve ģeotelpisko datu kopai(-ām)**

9.1. Licenciārs nodrošina Licenciātam piekļuvi šajā licences līgumā norādītajai ģeotelpisko datu kopai(-ām)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu vai vairākus turpmāk minētos piekļuves veidus atbilstoši pieprasījumam:

 izmantojot elektronisko datu nesēju

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda elektronisko datu nesēju atbilstoši pieprasījumam – ārējais cietais disks (HDD), DVD vai cits datu nesējs)

 ar Licenciāra lejupielādes pakalpojumu, kas ļauj lejupielādēt ģeo­telpisko datu kopu vai tieši pieslēgties tai, izmantojot Licenciāra datu apmaiņas serveri (turpmāk – FTP serveris) un lietotāja piekļuves identifikācijas rekvizītus (lietotāja vārds un parole);

 ar Licenciāra tīkla pakalpojumu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda tīmekļa pakalpes veidu, piemēram, *Web Map Service*)

 izmantojot lietotāja piekļuves identifikācijas rekvizītus (lietotāja vārds un parole) datu publicēšanas portālā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda datu publicēšanas portāla adresi)

9.2. Piekļuves noteikumi ģeotelpisko datu kopai(-ām), izmantojot elektronisko datu nesēju:

9.2.1. Licenciārs nodod Licenciātam šajā licences līgumā norādīto ģeotelpisko datu kopu(-as) elektronisko datu nesējā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem nodošanas veidiem atbilstoši pieprasījumam:

  vienreizējā nodevumā \_\_\_ (\_\_\_\_\_\_\_\_\_\_\_\_) darbdienu laikā no licences līguma spēkā stāšanās dienas vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa;

  licences līguma darbības laikā pēc atsevišķa ikreizēja Licenciāta rakstveida vai ar drošu elektronisko parakstu parakstīta pieprasījuma \_\_ (\_\_\_\_\_\_\_\_\_\_\_\_) darbdienu laikā no pieprasījuma saņemšanas dienas vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa;

  licences līguma darbības laikā atbilstoši licences līgumā atsevišķi noteiktam piekļuves grafikam un piekļuves noteikumiem.

(Licences līgumam pievieno pielikumu ar piekļuves grafiku un piekļuves noteikumiem.);

9.2.2. Licences līgumā norādītās ģeotelpisko datu kopas(-u) saņemšanai izmanto

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem elektroniskā datu nesēja izmantošanas vai nodošanas veidiem atbilstoši pieprasījumam:

  Licenciāra elektronisko datu nesēju, par kuru Licenciāts maksā atbilstoši licences līguma noteikumiem;

  Licenciāta elektronisko datu nesēju, kuru Licenciāts nodod Licenciāram \_\_\_\_\_ (\_\_\_\_\_\_\_\_\_\_\_\_) darbdienu laikā no licences līguma spēkā stāšanās dienas vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda vienu no turpmāk minētajiem elektroniskā datu nesēja nodošanas veidiem atbilstoši pieprasījumam)

9.2.3. Licenciārs šajā licencē norādīto ģeotelpisko datu kopas(-u) elektronisko datu nesējā nodod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem elektroniskā datu nesēja nodošanas veidiem atbilstoši pieprasījumam:

  izmantojot pasta pakalpojumus, ierakstītā pasta sūtījumā vai ar piegādi pret parakstu;

  ar kurjera starpniecību;

  personiski, Licenciātam ierodoties šajā licences līgumā norādītajā Licenciāra adresē un abpusēji parakstot atbilstošu pieņemšanas un nodošanas aktu;

9.2.4. nodrošinot Licenciātam piekļuvi šajā licences līgumā norādītajai ģeotelpisko datu kopai(-ām), izmantojot elektronisko datu nesēju, ģeotelpisko datu kopa ir uzskatāma par nodotu izmantošanai Licenciātam ar pieņemšanas un nodošanas akta parakstīšanas brīdi, kad ir fiksēta pasta sūtījuma nodošana Licenciātam (pasta iestādes vai kurjera apstiprinājums).

9.3. Piekļuves noteikumi ģeotelpisko datu kopai(-ām) ar Licenciāra lejupielādes pakalpojumu vai Licenciāra tīkla pakalpojumu:

9.3.1. ja Licenciāts saskaņā ar licences līgumu saņem ģeotelpisko datu kopu ar Licenciāra lejupielādes pakalpojumu vai Licenciāra tīkla pakalpojumu, identifikācijas rekvizītus Licenciārs nodod Licenciātam \_\_\_\_\_\_ (\_\_\_\_\_\_\_\_\_\_\_\_) darbdienu laikā pēc licences līguma spēkā stāšanās vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem identifikācijas rekvizītu nodošanas veidiem:

 nosūtot elektroniski uz licences līgumā norādīto Licenciāta e-pasta adresi;

 personiski, Licenciātam ierodoties licences līgumā norādītajā Licenciāra adresē un abpusēji parakstot atbilstošu pieņemšanas un nodošanas aktu;

9.3.2. ja Licenciārs ir nodevis Licenciātam identifikācijas rekvizītus, nosūtot elektroniski uz Licenciāta pieprasījumā vai licences līgumā norādīto Licenciāta e-pasta adresi, Licenciāts ne vēlāk kā \_\_\_\_\_\_ (\_\_\_\_\_\_\_\_\_\_\_\_) darbdienu laikā nosūta elektroniski uz Licenciāra licences līgumā norādīto e-pasta adresi apstiprinājumu par identifikācijas rekvizītu saņemšanu;

9.3.3. ja Licenciāts saskaņā ar licences līgumu saņem piekļuvi ģeotelpisko datu kopai(-ām) ar Licenciāra lejupielādes pakalpojumu, Licenciārs:

9.3.3.1. nosaka FTP serveri ar fiksētu interneta protokola (turpmāk – IP) adresi un nodod to izmantošanai Licenciātam uz licences līguma darbības laiku vienlaikus ar FTP servera identifikācijas rekvizītiem. Piekļuvi FTP serverim nodrošina tikai no Licenciāta datora ar nemainīgu IP adresi \_\_\_\_ . \_\_\_\_ . \_\_\_\_ . \_\_\_\_ (norāda, ja Licenciāts to var tehniski nodrošināt saskaņā ar pieprasījumu);

9.3.3.2. drošības apsvērumu dēļ vai saņemot Licenciāta paziņojumu par identifikācijas rekvizītu nozaudēšanu vai nepieciešamību tos nomainīt drošības vai citu licences līgumā norādīto iemeslu dēļ, nomaina FTP servera lietotāja identifikācijas rekvizītus un nodod tos Licenciātam licences līgumā noteiktajā kārtībā;

9.3.3.3. nodrošina Licenciātam piekļuvi licences līgumā norādītajai ģeotelpisko datu kopai ar Licenciāra lejupielādes pakalpojumu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem nodošanas veidiem atbilstoši pieprasījumam:

 vienreizējā nodevumā \_\_\_\_ (\_\_\_\_\_\_\_\_\_\_\_\_) darbdienu laikā no licences līguma spēkā stāšanās dienas vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa;

 licences līguma darbības laikā pēc atsevišķa ikreizēja Licenciāta rakstveida vai ar drošu elektronisko parakstu parakstīta pieprasījuma \_\_\_\_\_ (\_\_\_\_\_\_\_\_\_\_\_\_) darbdienu laikā no pieprasījuma saņemšanas dienas vai no dienas, kad Licenciāts samaksājis atbilstoši licences līguma noteikumiem, ja ir paredzēta maksa;

 licences līguma darbības laikā atbilstoši licences līgumā atsevišķi noteiktam piekļuves grafikam un piekļuves noteikumiem (licences līgumam pievieno pielikumu ar piekļuves grafiku un piekļuves noteikumiem);

9.3.3.4. reģistrē uz licences līgumā norādīto Licenciāra e-pasta adresi vai kontakttālruni pienākušo Licenciāta paziņojumu par konstatētajām tehniska rakstura problēmām, lai piekļūtu ģeotelpisko datu kopai(-ām), un novērš to cēloņus ne vēlāk kā \_\_\_\_\_\_ (\_\_\_\_\_\_\_\_\_\_\_\_) darbdienu laikā, ja tie saistīti ar Licenciāra tehniskās infrastruktūras darbības traucējumiem un ir atkarīgi no Licenciāra. Ja konstatētās tehniska rakstura problēmas nav atkarīgas no Licenciāra, šajā punktā noteiktajā termiņā informē par to Licenciātu rakstveidā vai elektroniski uz licences līgumā norādīto Licenciāta e-pasta adresi;

9.3.3.5. ne vēlāk kā \_\_\_\_\_\_\_\_\_\_\_\_\_\_\_\_\_\_\_\_\_ iepriekš vai tiklīdz tas iespējams informē Licenciātu par piekļuves pārtraukumiem, nosūtot paziņojumu uz licences līgumā norādīto e-pasta adresi;

9.3.4. ja Licenciāts saskaņā ar licences līgumu saņem piekļuvi ģeotelpisko datu kopai(-ām) ar Licenciāra tīkla pakalpojumu, Licenciārs nodrošina Licenciātam piekļuvi licences līgumā norādītajai ģeotelpisko datu kopai licences līguma darbības laikā atbilstoši licences līgumā atsevišķi noteiktiem piekļuves noteikumiem (licences līgumam pievieno pielikumu ar piekļuves grafiku un piekļuves noteikumiem). Piekļuvi tīkla pakalpojumam nodrošina no šādiem Licenciāta datoriem ar nemainīgu IP adresi \_\_\_\_ . \_\_\_\_ . \_\_\_\_ . \_\_\_\_ (norāda vienu vai vairākas IP adreses (adrešu diapazonu) saskaņā ar pieprasījumu);

9.3.5. nodrošinot Licenciātam piekļuvi šajā licences līgumā norādītajai ģeotelpisko datu kopai(-ām) ar Licenciāra lejupielādes pakalpojumu vai tīkla pakalpojumu, ģeotelpisko datu kopa ir uzskatāma par nodotu izmantošanai Licenciātam ar atbilstoša pieņemšanas un nodošanas akta parakstīšanas brīdi, kad Licenciārs ir fiksējis Licenciāta piekļuvi Licenciāra serverim un ģeotelpisko datu kopai (ieraksts Licenciāra servera notikumu reģistrācijas žurnālā – pieteikumdatne (log-fails));

9.3.6. saņemot Licenciāra lejupielādes pakalpojumus vai Licenciāra tīkla pakalpojumus, Licenciātam ir pienākums ievērot šādas prasības:

9.3.6.1. ja Licenciāts ir iestāde vai juridiska persona, nodot licences līgumā noteiktajā kārtībā piešķirtos identifikācijas rekvizītus tikai Licenciāta darbiniekiem, ievērojot identifikācijas rekvizītu atsevišķos izmantošanas noteikumus, ja Licenciārs tādus ir noteicis;

9.3.6.2. izmantot licences līgumā noteiktajā kārtībā piešķirtos identifikācijas rekvizītus tikai tam, lai saņemtu piekļuvi ģeotelpisko datu
kopai(-ām) licences līgumā noteiktajā kārtībā un apjomā;

9.3.6.3. nepieļaut identifikācijas rekvizītu nodošanu trešajām personām, kas nav Licenciāta darbinieki, ievērojot identifikācijas rekvizītu atsevišķos izmantošanas noteikumus, ja Licenciārs tādus ir noteicis;

9.3.6.4. nepieļaut darbības, kas vērstas uz Licenciāra informācijas sistēmu vai tehniskās infrastruktūras drošības sistēmas apiešanu vai bojāšanu;

9.3.6.5. nekavējoties elektroniski informēt Licenciāru par nepieciešamību nomainīt identifikācijas rekvizītus, ja ir notikusi vai ir iespējama trešās personas piekļuve identifikācijas rekvizītiem;

9.3.6.6. nekavējoties informēt Licenciāru par konstatētajām tehniska rakstura problēmām, lai piekļūtu ģeotelpisko datu kopai(-ām), nosūtot atbilstošu paziņojumu rakstveidā vai uz licences līgumā norādīto Licenciāra e-pasta adresi vai zvanot uz Licenciāra kontakttālruni;

9.3.7. ja Licenciāts saņem piekļuvi ģeotelpisko datu kopai(-ām) ar Licenciāra lejupielādes pakalpojumu vai tīkla pakalpojumu, Licenciātam licences līguma darbības laikā ir tiesības saņemt Licenciāra rīcībā esošos un publicētos ģeotelpiskās datu kopas(-u) atjauninājumus.

9.4. Licenciāts var iesniegt Licenciāram rakstveida pretenziju par tehniska rakstura problēmām, lai piekļūtu ģeotelpisko datu kopai(-ām), ja tās ir saistītas ar Licenciāra tehniskās infrastruktūras problēmām, ir atkarīgas no Licenciāra un Licenciārs tās nav novērsis pēc Licenciāta paziņojuma šajā licences līgumā noteiktajā kārtībā.

9.5. Licenciārs neuzņemas atbildību par tehniskām problēmām ģeotelpisko datu kopas piekļuvei, ja tās ir saistītas ar Licenciāta datortehnikas, datortīkla, interneta pieslēguma vai izmantotās programmatūras kļūdainu vai nestabilu darbību.

9.6. Licenciāram nav pienākuma nodrošināt Licenciātu ar programmatūru un tehnisko atbalstu, kas nepieciešams ģeotelpisko datu kopas piekļuvei, ģeotelpisko datu kopas izmantošanai vai jebkura cita šī licences līguma nosacījumu izpildei.

9.7. Jebkura Licenciāta piekļuve vai mēģinājums piekļūt Licenciāra ģeotelpisko datu kopai(-ām), pārkāpjot licences līgumanoteikumus, tiek uzskatīts par licences līguma un Licenciāra autortiesību un datubāzes veidotāja tiesību pārkāpumu un dod tiesības Licenciāram nekavējoties atsaukt licenci un izbeigt šo licences līgumu.

**10. Nepārvarama vara**

10.1. Puses tiek atbrīvotas no atbildības par daļēju vai pilnīgu saistību nepildīšanu, ja tam par iemeslu ir no Pusēm neatkarīgi apstākļi, kā arī valsts varas vai augstākstāvošo institūciju lēmumi vai rīcība, kas nepieļauj līguma noteikumu izpildi, ja šie apstākļi ir radušies pēc licences līguma noslēgšanas un to iestāšanos Puses neparedzēja un nevarēja paredzēt.

10.2. Līguma izpildes termiņu var pagarināt uz nepārvaramas varas notikumu darbības laiku, kā arī, Pusēm vienojoties, uz laikposmu, kas ļautu pilnībā izpildīt licences līgumā paredzētās saistības.

10.3. Puse, kurai licences līgumā paredzēto saistību izpildi kavē nepārvarama vara, brīdina otru Pusi par šī perioda sākumu un beigām 3 (triju) dienu laikā no brīža, kad minētā Puse uzzina par saistību izpildes traucējuma sākumu un beigām.

**11. Samaksa un norēķinu kārtība**

11.1. Ar šo licences līgumu tiek noteikta piekļuve licences līgumā norādītajām ģeotelpisko datu kopām

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem maksas nosacījumiem atbilstoši pieprasījumam:

⁫ bez maksas;

⁫ par maksu atbilstoši licences līguma noteikumiem un Licenciāra publisko maksas pakalpojumu cenrādim

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(maksas apmērs un sadalījuma pozīcijas ar pievienotās vērtības nodokli)

11.2. Maksu par piekļuvi licencē norādītajām ģeotelpisko datu kopām un to izmantošanu nosaka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu vai vairākus turpmāk minētos samaksas nosacījumus:

⁫ ar priekšapmaksu vienreizējas samaksas veidā \_\_\_\_\_ (\_\_\_\_\_\_\_\_\_\_) darbdienu laikā pēc Licenciāra rēķina izrakstīšanas;

⁫ ar priekšapmaksu abonēšanas maksas veidā atbilstoši licences līgumā atsevišķi noteiktam maksājumu grafikam un samaksas noteikumiem (licences līgumam pievieno atsevišķu pielikumu ar maksājumu grafiku un samaksas noteikumiem);

⁫ pēc piekļuves ģeotelpisko datu kopai(-ām) abonēšanas maksas veidā, ņemot vērā izmantotā Licenciāra tīkla pakalpojuma vai Licenciāra tiešsaistes pakalpojuma apjomam atbilstošo maksājumu grafiku un samaksas noteikumus (licences līgumam pievieno atsevišķu pielikumu ar maksājumu grafiku un samaksas noteikumiem).

11.3. Rēķinu par licences līgumā noteikto samaksu Licenciārs nodod Licenciātam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem rēķina izrakstīšanas termiņiem atbilstoši samaksas noteikumiem:

⁫ \_\_\_\_ (\_\_\_\_\_\_\_\_\_\_\_\_\_\_) darbdienu laikā pēc licences līguma spēkā stāšanās dienas;

⁫ līdz katra kalendāra mēneša \_\_\_\_\_\_\_\_\_\_\_\_\_\_\_ datumam;

⁫ atbilstoši licences līgumā atsevišķi noteiktam maksājumu grafikam un samaksas noteikumiem (licences līgumam pievieno atsevišķu pielikumu ar maksājumu grafiku un samaksas noteikumiem).

11.4. Rēķinu par licences līgumā noteikto samaksu Licenciārs nodod Licenciātam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no turpmāk minētajiem rēķina nodošanas veidiem atbilstoši pieprasījumam:

⁫ nosūtot elektroniski parakstītu uz licences līgumā norādīto Licenciāta e-pasta adresi;

⁫ nosūtot rakstveidā uz licences līgumā norādīto Licenciāta juridisko vai deklarēto adresi;

⁫ nosūtot rakstveidā uz licences līgumā norādīto Licenciāta juridisko vai deklarēto adresi un elektroniskā veidā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu vai vairākus turpmāk minētos rēķina papildu nodošanas veidus atbilstoši pieprasījumam:

⁫ uz licences līgumā norādīto Licenciāta faksa numuru

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

⁫ uz licences līgumā norādīto Licenciāta e-pasta adresi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

⁫ personiski, Licenciātam ierodoties licences līgumā norādītajā Licenciāra adresē

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.5. Licenciāts pārskaita licences līgumā un Licenciāra rēķinā norādīto maksu (latos) uz Licenciāra norādīto bankas kontu. Izdevumus par bankas pakalpojumiem maksā Licenciāts.

11.6. Ja Licenciāts nesamaksā licences līgumā noteiktajos termiņos un kārtībā, Licenciāram ir tiesības bez brīdinājuma nepieļaut vai pārtraukt licences līgumā noteiktās piekļuves tiesības ģeotelpisko datu kopai(-ām), paziņojot par to Licenciātam rakstveidā vai ar drošu elektronisko parakstu parakstītā paziņojumā, ja Puses vienojušās par elektronisko dokumentu apriti.

11.7. Piekļuves tiesības Licenciārs atjauno \_\_\_\_\_ (\_\_\_\_\_\_\_\_\_\_\_\_) darbdienas(-u) laikā pēc tam, kad Licenciāts ir iesniedzis personiski vai skenētā veidā nosūtījis uz licences līgumā norādīto Licenciāra faksa numuru vai e-pasta adresi Licenciāra rēķina maksājuma uzdevuma kopiju vai maksātāja parakstītu internetbankas maksājuma izdruku, kas apliecina maksājumu un kurā identificējams maksātājs (maksātāja vārds, uzvārds, uzņēmuma vai iestādes nosaukums un reģistrācijas numurs). Ja Licenciāts nav paziņojis par maksājumu minētajā veidā, piekļuves tiesības Licenciārs atjauno \_\_\_\_\_ (\_\_\_\_\_\_\_\_\_\_\_\_) darbdienas(-u) laikā pēc tam, kad ir saņēmis informāciju par atbilstoši veikto maksājumu.

11.8. Ja tiek veikti grozījumi normatīvajos aktos vai pieņemti normatīvie akti, kas attiecināmi uz Licenciāra publisko maksas pakalpojumu tiesisko regulējumu, Licenciāram ir tiesības vienpusēji mainīt licences līgumā noteikto maksu un samaksas kārtību. Šādā gadījumā Licenciārs 30 (trīsdesmit) kalendāra dienas iepriekš par to paziņo Licenciātam rakstveidā vai ar drošu elektronisko parakstu parakstītā paziņojumā, ja Puses vienojušās par elektronisko dokumentu apriti.

**12. Licences līguma spēkā stāšanās, grozījumi un darbības izbeigšana**

12.1. Licences līgums stājas spēkā, kad to ir parakstījušas abas Puses, ja šī līguma noteikumi nenosaka citādi.

12.2. Licences līgums ir spēkā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norāda vienu no termiņiem atbilstoši pieprasījumam un piekļuves veidamievērojot, ka licences līguma termiņš nedrīkst pārsniegt termiņu, uz kādu izsniegta licence:

⁫ līdz licences līgumā noteikto saistību izpildei (norāda, ja piekļuve noteikta vienreizēja nodevuma veidā);

⁫ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no šī līguma spēkā stāšanās dienas;

(norāda atbilstoši pieprasījumam)

⁫ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no šī līguma spēkā stāšanās dienas,

(norāda atbilstoši pieprasījumam)

ja šis līgums uzskatāms par pagarinātu uz tādu pašu termiņu un neviena no Pusēm 30 (trīsdesmit) kalendāra dienas pirms līguma darbības termiņa beigām nav paziņojusi par līguma izbeigšanu.

12.3. Licences līgums var tikt grozīts vai papildināts, Pusēm savstarpēji vienojoties. Visi grozījumi un papildinājumi tiek noformēti rakstveidā un kļūst par šī licences līguma neatņemamu sastāvdaļu.

12.4. Jebkurai Pusei ir tiesības vienpusēji lauzt licences līgumu, vismaz 30 (trīsdesmit) dienas iepriekš par to rakstveidā brīdinot.

12.5. Ja Licenciāts nepilda savas saistības noteiktajā termiņā un kārtībā, Licenciāram ir tiesības vienpusēji izbeigt licences līgumu, rakstveidā paziņojot vismaz 10 (desmit) kalendāra dienas iepriekš. Šādā gadījumā Licenciātam nav tiesību prasīt līdzekļu atmaksu par ģeotelpisko datu kopas izmantošanu, kas samaksāti Licenciāram līdz licences darbības izbeigšanas dienai.

12.6. Izbeidzoties ģeotelpisko datu kopas izmantošanas licencei vai atsaucot licenci licences līgumā noteiktajā kārtībā, izbeidzas arī Licences līguma darbība.

12.7. Ja licences līgums vairs nav spēkā vai tiek izbeigts licences līgumā noteiktajā kārtībā, vienlaikus tiek izbeigta arī licences līgumā minētās licences darbība.

**13. Strīdu risināšanas kārtība**

13.1. Visi strīdi un domstarpības, kas var rasties saistībā ar Līguma izpildi, tiek risinātas sarunu ceļā.

13.2. Ja domstarpības nevar atrisināt sarunu ceļā, tās tiek risinātas tiesā Latvijas Republikas normatīvajos aktos noteiktajā kārtībā.

**14. Citi jautājumi**

14.1. Kontaktinformācija licences līguma darbības laikā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda Licenciāra un Licenciāta kontaktinformāciju)

14.2. Visi paziņojumi, kas attiecas uz licences līguma noteikumu izpildi, sūtāmi ierakstītā vēstulē uz šajā licences līgumā norādītajām adresēm vai nododami Pusēm personīgi. Par Pušu iesniegumu, pretenziju vai brīdinājumu iesniegšanas (paziņošanas) dienu uzskatāma diena, kad sūtījums nodots Pušu pilnvarotajiem pārstāvjiem pret parakstu, ja šajā licences līgumā nav noteikts citādi, vai otrā diena pēc sūtījuma nodošanas ierakstītas vēstules veidā pastā. Par licences līgumā noteikto rekvizītu vai kontaktinformācijas maiņu Puses paziņo viena otrai 5 (piecu) darbdienu laikā.

14.3. Ja licences līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš pats kā fiziska persona atbild par līgumsaistību izpildi.

|  |  |  |
| --- | --- | --- |
| **Licenciārs** |  | **Licenciāts** |
|  |  |  |
| (iestādes nosaukums) |  | (iestādei vai juridiskai personai – iestādes vai juridiskas personas nosaukums) |
|  |  |  |
|  |  | (fiziskai personai – fiziskas personas vārds, uzvārds, personas kods) |
| (juridiskā adrese) |  |  |
|  |  | (juridiskā adrese) |
|  |  |  |
| (reģistrācijas Nr.) |  | (iestādei vai juridiskai personai – reģistrācijas Nr.; fiziskai personai – personas kods) |
|  |  |  |
| (bankas rekvizīti) |  | (bankas rekvizīti) |
|  |  |  |
| (pilnvarotās amatpersonas amats, vārds, uzvārds) |  | (iestādei vai juridiskai personai – pārstāvošās personas vai amatpersonas amats, vārds, uzvārds) |
|  |  |  |
| (pārstāvošās amatpersonas paraksts) |  | (personas (pārstāvošās personas) paraksts) |